Správa Komisie Európskemu Parlamentu a Rade o vykonávaní nariadenia Rady (ES) č. 382/2001 o vykonávaní projektov na podporu spolupráce a obchodných vzťahov medzi Európskou úniou a priemyselnými krajinami Severnej Ameriky, Ďalekého východu, Južnej Ázie /* KOM/2004/0803 v konečnom znení */





Brusel, 15.12.2004 KOM(2004) 803 v konečnom znení SPRÁVA KOMISIE EURÓPSKEMU PARLAMENTU A RADE o vykonávaní nariadenia Rady (ES) č. 382/2001 o vykonávaní projektov na podporu spolupráce a obchodných vzťahov medzi Európskou úniou a priemyselnými krajinami Severnej Ameriky, Ďalekého východu, Južnej Ázie úvod Nariadenie Rady (ES) č. 382/2001 z 28. februára 2001 (ďalej len „nariadenie“) je právnym rámcom, na základe ktorého možno rozvíjať kooperačné akcie a posilňovať obchodné vzťahy medzi Európskou úniou a nasledujúcimi krajinami: Spojenými štátmi americkými, Kanadou, Japonskom, Kórejskou republikou, Austráliou, Novým Zélandom. Intervencie Spoločenstva teda smerujú do dvoch hlavných oblastí: - Pre každú zo šiestich partnerských krajín môžu kooperačné aktivity pokrývať širokú škálu oblastí (oblasť výchovy, informácií, kultúrnych a akademických vzťahov, životného prostredia, dopravy, energie, ciel, vedných odborov a techniky …). Ich základným cieľom je prispievať k vytvoreniu klímy priaznivej pre posilnenie a rozvoj vzťahov medzi Úniou a partnerskými krajinami, so zreteľom na ciele vytýčené rôznymi bilaterálnymi nástrojmi (dohody o spolupráci, spoločné politické vyhlásenia, akčné plány …), ktorými sa formujú vzťahy medzi Európskou úniou a jednotlivými partnerskými krajinami. - Činnosti na propagáciu obchodných vzťahov sa zameriavajú výlučne na Japonsko a Kóreu. Ich účelom sú intervencie, ktoré by doplňovali iniciatívy členských štátov a viedli by k zlepšeniu obchodného postavenia a posilneniu vývozu európskych podnikov na japonské a kórejské trhy. Nariadenie vstúpilo do platnosti v marci 2001 a platí do konca roku 2005. V tejto správe sa uvádzajú výsledky vykonávania nariadenia za obdobie 2001-2003. Celkový prehľad Výška dotácie vo forme úverov na splnenie záväzku v rámci rozpočtovej línie „Spolupráca s priemyselnými tretími krajinami“, ktorú poskytol rozpočtový orgán v priebehu obdobia 2001 – 2003, bola nasledujúca: v EUR +++++ TABLE +++++ Prijatie nariadenia umožnilo integráciu programov určených na propagáciu obchodných vzťahov a sústavy rôznych kooperačných aktivít rozvíjaných s priemyselnými krajinami najčastejšie vo forme pilotných projektov bez osobitného zákonného základu. Rovnováha medzi kooperačnými aktivitami a aktivitami určenými na obchodnú propagáciu (rádovo v pomere ¼ / ¾) odráža z veľkej časti celkovú situáciu, ktorá prevládala do roku 2001. Rozdelenie podľa jednotlivých rozpočtových období (v EUR): +++++ TABLE +++++ Čo sa týka oblasti spolupráce, intervencia Spoločenstva spočíva najčastejšie v pomoci navrhovaným individuálnym projektom, ktoré za podmienok odporúčaných a vypracovaných Komisiou navrhujú, rozvíjajú a spolufinancujú organizácie a inštitúcie partnerských krajín alebo Únie v spoločnom záujme účastníkov (príjemcovia pomoci a Komisia) a partnerov (tretie štáty a Európska únia). Čo sa týka obchodnej propagácie, Komisia intervenuje hlavne vo forme integrovaných programov, ktorých rôzne zložky organizuje a koordinuje za účasti poskytovateľov služieb. Uvedené integrované programy sú otvorené účasti podnikov a kádrov z európskych podnikov pod podmienkou splnenia kritérií oprávnenosti a výberu. Činnosti určené na propagáciu obchodných vzťahov Nariadenie vyzýva Komisiu, aby zabezpečila financovanie kampane „Brána do Japonska“ (ďalej len „Gateway to Japan“) a pokračovala vo financovaní „Programov vzdelávania kádrov“ (ďalej len „ETP“). Kampaň „Gateway to Japan“ Ukončenie druhej kampane „Gateway to Japan“ „Gateway to Japan“ prináša priamu podporu európskym malým a stredným podnikom (MSP), ktoré sa pripravujú na vstup na japonský trh alebo na posilnenie svojho postavenia na tomto trhu. Druhá kampaň zameraná na desať hospodárskych sektorov pokryla obdobie 1997 – 2001. V poslednom roku uvedeného obdobia, ktorý sa financoval z rozpočtového obdobia 2001 v rozsahu 2,2 miliónov EUR, sa uskutočnilo 6 obchodných misií s takýmito výsledkami: +++++ TABLE +++++ Začiatok tretej kampane „Gateway to Japan“ Tretia kampaň „Gateway to Japan“ sa uskutoční v rokoch 2002 – 2006 a bude rozdelená na 4 ročné cykly obchodných misií vo 8 sektoroch[1]. Cieľom je uviesť na japonský trh celkove asi 880 európskych malých a stredných podnikov. Celkový maximálny rozpočet (mimo účinku rozšírenia) na túto kampaň je asi 14,2 miliónov eúr, ktoré sa rozdelia na niekoľko rozpočtových období. Uvedená suma bola determinovaná výsledkom verejných súťaží, ktoré boli zorganizované na účely výberu zmluvných partnerov v Európe (propagácia programu v členských štátoch a nábor a príprava účastníckych podnikov) a v Japonsku (logistika misií a organizácia vzťahov s verejnosťou v Japonsku) na účely realizácie kampane. Rozpočtové sumy započítané do období 2002 a 2003 umožnia zorganizovať 19 obchodných misií: +++++ TABLE +++++ Bolo vybraných 200 MSP (spomedzi 380 uchádzačov), ktoré sa skutočne zúčastnili jednej z prvých ôsmych misií v rokoch 2002/2003, ktorej sa zúčastnilo aj 1.634 potenciálnych japonských partnerov. Po skončení každej misie sa meria stupeň spokojnosti európskych účastníkov: 86 % účastníkov vyhlásilo, že sú spokojní alebo veľmi spokojní, viac ako 85 % dúfa v rast svojho vývozu do Japonska, 45 % počíta s novými investíciami vďaka novým obchodným zmluvám uzavretým v nadväznosti na misie Gateway. +++++ TABLE +++++ Čo sa týka účasti, z 89 uchádzačov o účasť na ETP 21 bolo vybraných 43 pracovníkov, zo 78 uchádzačov o účasť na ETP 22 bolo vybraných 38 pracovníkov a z 82 uchádzačov o účasť na ETP 23 bolo vybraných 37 pracovníkov, pričom vybraní uchádzači reprezentujú 14 z 15 členských štátov. V roku 2003 sa uskutočnil prieskum zameraný na všetkých bývalých účastníkov ETP (asi 850) od založenia programu, ktorý viedol k zisteniu trvalého pozitívneho vplyvu programu na rozvoj kariéry, osobný rozvoj a odbornú spôsobilosť a takisto na zvýšenie výkonnosti na japonskom a vo všeobecnosti na ázijskom trhu. ETP Kórea Program ETP Kórea je program, ktorý sa inšpiroval programom ETP Japonsko a bol zavedený v roku 2001. Kvôli súdržnosti sa propagácia programu, nábor a výber uchádzačov organizuje spoločne s ETP Japonsko. Pedagogické zložky programu sa zasa organizujú samostatne, s nasledujúcim dopadom na rozpočet na obdobie 2001 – 2003: +++++ TABLE +++++ Z 18 uchádzačov o účasť na ETP1 boli vybraní 11 uchádzači. Čo sa týka ETP2, z 19 uchádzačov boli vybraní 10 uchádzači. Kooperačné aktivity V oblasti spolupráce s partnerskými krajinami sa Komisia usilovala zamerať podporu Spoločenstva na menší počet oblastí a cieľov s maximálnym pozitívnym vplyvom. K hlavným prioritným cieľom patrí zviditeľniť Európsku úniu a zvýšiť informovanosť o nej v partnerských štátoch a tým zlepšiť porozumenie, ako aj bilaterálne vzťahy medzi Úniou a partnerskými štátmi. V tejto súvislosti prevládala v rámci kooperačných aktivít rozvíjaných medzi krajinami, na ktoré sa nariadenie vzťahuje, iniciatíva smerujúca k posilneniu a rozšíreniu siete európskych centier zriadených v partnerských štátoch. Táto hlavná iniciatíva je doplnená aktivitami menšieho rozsahu. Európske centrá So zriaďovaním európskych centier („EU Centres“) sa pokusne začalo v Spojených štátoch v roku 1998, kde sa tieto centrá konsolidovali a následne sa začali zriaďovať aj v Kanade a neskôr v Austrálii, na Novom Zélande a nakoniec v Japonsku v rokoch 2001 – 2003. Všetky EU Centres vyvíjajú činnosť na pôde významných univerzít partnerských štátov, ktoré sa finančne podieľajú na ich činnosti. Cieľom centier je prispieť k lepšiemu poznaniu Európskej únie, jej inštitúcií, histórie a jej politík v partnerských štátoch najmä prostredníctvom: - zriadenia a rozvoja študijných odborov a podpory výskumu so zameraním na európsku problematiku; - organizovania seminárov, konferencií a rôznych podujatí, ako aj rozvoja informačných nástrojov o Európskej únii; - rozvoja programov návštev a výmen medzi školami. Vďaka tejto iniciatíve bolo zavedených viac ako 250 nových študijných programov a kurzov zameraných na európske otázky a bolo publikovaných viac ako 1.700 výskumných prác a viac ako 450 dizertačných prác. Počet študentov druhého cyklu, ktorí mali možnosť prehĺbiť svoje vedomosti o Európskej únii vďaka európskym centrám sa odhaduje na viac ako 42.000. Spoločenstvo pridelilo subvencie 15 centrám v Spojených štátoch, 5 v Kanade, 1 v Austrálii, 1 na Novom Zélande a 1 v Japonsku. Dopad iniciatívy na rozpočet je znázornený v nasledujúcej tabuľke. V EUR +++++ TABLE +++++ Iné kooperačné aktivity V rokoch 2001 – 2003 získali podporu Spoločenstva aj ďalšie projekty podľa priorít spolupráce alebo politických dohôd s jednotlivými partnerskými krajinami. Najvýznamnejšie spomedzi nich sa týkajú: - podpory iniciatív verejnej diplomacie (výskumné a prognostické činnosti v oblasti politiky, konferencie, sympóziá …) a podpory dialógu (medzi organizáciami spotrebiteľov, odbormi, sociálnymi partnermi, obchodnými kruhmi …) medzi EÚ a partnerskými krajinami; rozvoja vzťahov medzi jednotlivcami hlavne prostredníctvom spolupráce v oblasti vysokého školstva s Austráliou a Novým Zélandom. Celú škálu intervencie Spoločenstva doplňujú ďalšie iniciatívy menšieho rozsahu, ktoré sú diktované adresnejšími prioritami (napr.: informačná kampaň o EUR, semináre o rozširovaní EÚ …). Dopad týchto činností na rozpočet v období 2001 – 2003 je znázornený v nasledujúcej tabuľke. +++++ TABLE +++++ Súhrnná informácia o použití úverov v období 2001 – 2003 +++++ TABLE +++++ VYHODNOTENIE AKTIVÍT Vyhodnotenie programov zamerané na iniciatívu európskych centier, na ETP a „Gateway to Japan“, na ktorých financovaní sa podieľalo Spoločenstvo v rozsahu viac ako 90%, sa uskutočnilo v roku 2004. Z vyhodnotenia vyplynuli nasledujúce zistenia: - EU Centres v Spojených štátoch, Kanade, Austrálii a na Novom Zélande: - iniciatíva európskych centier sa rozvíja uspokojivým spôsobom a umožňuje vysokú návratnosť investícií; - v iniciatíve treba pokračovať a koncepcia európskeho centra by sa v rámci možností mala rozšíriť na ostatné krajiny a regióny; - Executive Training Programme a Gateway to Japan: - oba programy sa rozvíjajú v súlade s cieľom zvýšiť vývoz z Európy do Japonska a Kórei a ich účinnosť sa celkove považuje za uspokojivú; - podmienky a praktiky na japonských a kórejských trhoch prešli vývojom, ale naďalej pretrváva potreba špecifickej podpory adresovanej európskym podnikom; - iniciatívy Spoločenstva doplňujú iniciatívy na úrovni členských štátov smerujúce k rozšíreniu únie, čo prináša obom programom ďalšie možnosti rozvoja; - oba programy sa považujú za žiadúce a zasluhujú si, aby sa v nich pokračovalo. Komisia začala realizovať odporúčania, ktoré vyplynuli z vyhodnotenia, v súvislosti s ďalšou realizáciou a rozvojom uvedených programov a iniciatív. [1] Zdravotnícka staroslivosť (HC), Technológia životného prostredia (ET), Informačná a komunikačná technológia (ICT), Zariadenie interiéru (INT), Aktivity v prírode (OUT), Stavebné materiály (CM), Stravovanie a nápoje (F&D) a Spôsob mladých tvorcov (5YFD).